**Tájékoztatás a támogatott projektről**

**Kedvezményezett neve:**
Gyermely Község Önkormányzata

**Pályázati felhívás neve, kódszáma:**
Egyedi szennyvízkezelés
VP-6-7.2.1.2-16

**A projekt címe, azonosító száma:**
Gyermely község Gyarmatpusztai településrészének egyedi szennyvízkezelése
Iratazonosító: 3319998750

**A szerződött támogatás összege:**
46 002 814 Ft

**A támogatás mértéke:**
85%

**A projekt befejezési dátuma:**
2023.10.11.

**A projekt tartalmának rövid bemutatása**

A projekt célja Gyermely község Gyarmatpusztai településrészének szennyvízelvezetési és tisztítási problémájának megoldása egyedi házi szennyvíztisztító berendezések telepítésével. A fejlesztés célja, hogy korszerű, környezetvédelmi és gazdaságossági szempontból is indokolható műszaki megoldások és kapacitások valósuljanak meg, melyek hozzájárulnak a természeti környezet terhelésének csökkentéséhez, valamint a Vidékfejlesztési Programban meghirdetett célkitűzésekhez.

Gyarmatpuszta településrész lakott háztartásai, önkormányzati és egyéb jogi személyek ingatlanjai közüzemi ivóvízzel ellátottak, ugyanakkor csatornázatlanok. A kommunális szennyvizet jelenleg egyedileg gyűjtik, többnyire nem megfelelően szigetelt gyűjtőaknákban, ami jelentős környezetterhelést okoz. A Natura 2000-es védelem alatt álló területek közelsége miatt a fejlesztés különösen indokolt.

A projekt keretében 20 ingatlanon kerülnek telepítésre egyedi szennyvízkezelési kisberendezések, amelyek biztosítják a keletkező háztartási szennyvíz helyben történő tisztítását és elszikkasztását. A lakóingatlanokon várható kapacitásnak megfelelően 15 db K4, 2 db K6, 1 db B1, 1 db K8, és 1 db K14 típusú berendezés kerül telepítésre. A fejlesztés során kiépítésre kerül 2 db monitoring kút is, az Önkormányzat tulajdonában lévő 1148 hrsz-ú területen.

A fejlesztés hozzájárul a község lakókörnyezetének javításához, az egészséges és tiszta települési környezet kialakításához, valamint a népességmegtartó képesség erősítéséhez. A projekt közvetlenül illeszkedik a Vidékfejlesztési Program célkitűzéseihez, különös tekintettel a fenntartható infrastruktúra-fejlesztésekre, a környezet védelmére és az élhető vidéki élet biztosítására.